**Éves beszámoló - Gazdasági elnökhelyettes**

**Csutka Boglárka**

**2013. 07. 06. – 2014. 11. 02.**

Időrendi bontás:

2013.07.06.- [Alakuló küldöttgyűlés - Pályázat](http://ttkhok.elte.hu/sites/default/files/kgy-anyagok/2013-07/kgy_anyagok_130706.doc)

2013.09.24 – [Küldöttgyűlési Beszámoló I.](http://ttkhok.elte.hu/sites/default/files/kgy-anyagok/2013-09/gazdeh_beszamolo1.pdf)

2013.12.03. – [Küldöttgyűlési Beszámoló II.](http://ttkhok.elte.hu/sites/default/files/kgy-anyagok/2013-12/beszamolo_gazdeh.docx)

2014.02.11. – [Küldöttgyűlési Beszámoló III.](http://ttkhok.elte.hu/sites/default/files/kgy-anyagok/2014-02/beszamolo_gazdeh_02.09_0.doc)

2014.03.25. – [Küldöttgyűlési Beszámoló IV.](http://ttkhok.elte.hu/sites/default/files/kgy-anyagok/2014-03/beszamolo_gazdeh_03.22.doc)

2014.04.29. – [Küldöttgyűlési Beszámoló V.](http://ttkhok.elte.hu/sites/default/files/kgy-anyagok/2014-04/beszamolo_gazdeh_04.26.pdf)

2014.06.19. – [Küldöttgyűlési Beszámoló VI.](http://ttkhok.elte.hu/sites/default/files/kgy-anyagok/2014-06/beszamolo_gazdeh_06.17.pdf)

2014.06.09. – TTK HÖK Küldöttgyűlés

2014.07.08. – EHÖK Küldöttgyűlés

2014.07.08-11. – ELTE EHÖK Vezetőképző

2014.09.02- Választmányi ülés

2014.09.04. – TTK HÖK Rendkívüli Küldöttgyűlés

2014.09.08.- Választmányi ülés

2014. 09.15. – Választmányi ülés

2014. 09. 18. – EHÖK Elnökválasztó Küldöttgyűlés

2014.09.24. – Választmányi ülés

2014.09.30. – EHÖK Gazdasági Bizottsági ülés

2014.10.06. – Választmányi ülés

2014.10.20. – Választmányi ülés

2014. 10. 22. – EHÖK Elnökségi ülés

Az éves beszámolómat 3 részre szeretném bontani az átláthatóság és könnyen értelmezhetőség érdekében és így talán kevésbé leszek csapongó is:

1. Egy hagyományos beszámolás az utolsó küldöttgyűlés óta eltelt időszakról
2. Egy (pontosabban három☺) költségvetési beszámoló
3. A pályázatomban kitűzött célok és feladatok, valamint az elmúlt több mint 1év nagyon rövid értékelése
4. A legutóbbi Küldöttgyűlés óta az alábbi fontosabb események történtek a gazdaságis színtéren:

Napi szintű feladataimat igyekeztem az utóbbi időkben is pontosan ellátni, sajnos további elfoglaltságok miatt ez nem az utóbbi időben nem mindig sikerült. E-mailes és telefonos megkeresésekre amint tudtam válaszoltam. Több teljesítési igazolás és megrendelő is kézbesítésre kerültek az EHÖK felé.

Mentortáborban, a mentorhétvégével ellentétben nem vettem részt, ott már nem tartottam előadást a mentorok számára.

Delegáltságomnál fogva részt vettem a félévzáró záró EHÖK Küldöttgyűlésen valamint szeptemberben az elnökválasztó EHÖK Küldöttgyűlésen is, ahol a régi-új kabinet került megválasztásra. Gazdasági alelnök továbbra is Dukán András Ferenc maradt.

A nyár kezdetén többed magammal részt vettem az EHÖK Vezetőképzőjén Veszprémben, ahol a tisztségemnek megfelelően gazdasági szekciómunkákban vettem részt. A legfontosabb modul a forrásallokáció volt, mely kidolgozásának alapjait akkor kezdte meg a bizottság. (Ám azóta sem történt változás). Illetve a rendezvényes közbeszerzés műszaki specifikációját állítottuk össze a rendezvényes bizottsággal.

Az elmúlt időszakban két alkalommal ülésezett a bizottság. A szeptember eleji ülésen jómagam vettem részt, a második ülésen tanulmányi okok miatt nem tudtam részt venni, helyettem Hoksza Zsolt képviselte a TTK HÖK-öt. Az első ülésen történtekről: Január 17.-én lejár a nyomdai keretszerződésünk, májusban pedig a toneres szerződés, ezekhez új közbeszerzési eljárást kell majd az egyetemnek indítani, reméljük ezek sikeresen fognak zajlani. A GB ügyrend szerint felszólítást kapott az összes kar, miszerint el kell készíteni a negyed éves költségvetési beszámolókat az EHÖK felé, ezeket itt a beszámolóban megtaláljátok. Valamint negyedéves analitikát kellett készíteni, mely a költségvetési sorokról való összes költést mutatja. Előre mutató, amit a második ülésen meg is erősített gazdasági alelnök úr, hogy személyhez kapcsolódóan kaphatunk SAP hozzáférést, ezáltal hatékonyabb lehet a karok költésének követése. Utódomnak mindenképp ajánlom, hogy kérjen ilyen jogosultságot!

Mint azt már korábban jeleztem nem adom be újra a pályázatomat az alakuló küldöttgyűlésen. Az utódképzést szeptember hónapban aktívan is elkezdtem. Három főt készítek fel a tisztségre, remélem három pályázat is fog beérkezni. ☺ Igyekeztem megmutatni nekik mindent, illetve elég széleskörű tájékoztatást próbáltam nyújtani a tisztséggel járó feladatokról. Amivel el voltam maradva igyekszem bepótolni, hogy az új elnökhelyettesnek ne maradjon a nyakába, gondolok itt az iktatott dokumentumok lefűzésére, és a khteö-k nyilvántartására..

A leltárazás is megtörtént, jelentem minden (majdnem) gördülékenyen ment! ☺ De a selejtezést jobb lenne minél hamarabb véghez vinni, ez mindenki érdeke higgyétek el, egy munkahétvégi szekciónak is tökéletes!

1. Itt pedig az elmúlt három negyedév beszámolóját olvashatjátok, a negyedéves analitikát szóban szeretném bemutatni a tisztelt Küldöttgyűlésnek. [#Money](https://www.youtube.com/watch?v=ETxmCCsMoD0)

**Negyedéves költségvetési beszámoló ELTE TTK HÖK 2014 I. negyedév**

*Kiadási tételek:*

* + *TétékásNYÚZ tavasz 48. félévfolyam 4801. 4802. 4803. számok*
  + *3 db számítógép, 3 db billetyűzet, 3db egér*
  + *3 havi telefondíj*

**Személyi kiadás** - A TTK HÖK-nek 2014. év I. negyedévében nem volt személyi jellegű kiadása.

**Iroda** - A TTK HÖK-nek 2014. év I. negyedévében nem volt irodai kellék beszerzésű kiadása. Az I. negyedév össz. telefon díja 14 759 Ft. A TTK HÖK két Hallgatói irodájában történő munka során nélkülözhetetlenek. Az átlagos havidíj ~ 5000 Ft környékén alakul minden hónapban. Ez az összeg az elmúlt évekhez képest jóval alacsonyabb, majdnem a felére csökkent a távközlés díja.

**Fejlesztések** - Az elavult számítógép parkunkat kívántuk az idei évben frissíteni. Így megrendelésre került 3db számítógép 3db billentyűzet és 3db egér összesen 316 720 Ft értékben. A szeptemberi és októberi hónapban két számítógép beállításaival is problémák adódtak, javításukat fogjuk kérni.

**Rendezvények** - A TTK HÖK-nek 2014. év I. negyedévében nem volt rendezvényekkel kapcsolatos kiadása.

**Képzések** - A TTK HÖK-nek 2014. év I. negyedévében nem volt képzésekhez kapcsolódó kiadása.

**Érdekképviselet** - A TTK HÖK-nek 2014. év I. negyedévében nem volt érdekképviselethez kapcsolódó kiadása.

**Nyomdaköltségek** - A TéTéKás Nyúz a TTK HÖK minden szerdán 1200 példányszámban megjelenő, ingyenesen elvihető újsága, mely A/4-es méretű, színes borítóval és 20 oldal terjedelemmel. Hetilapunk egyik fő célja a hallgatók, illetve a Kar polgárai egészének hiteles és naprakész tájékoztatása. Ennek egyik fő eszköze a minden szám elején olvasható elnöki beszámoló. Ebben az olvasók értesülhetnek a kari Hallgatói Önkormányzat életének kiemelkedőbb eseményeiről, illetve külön tematikus cikkekben sport, tanulmányi illetve egyéb érdekképviseleti tevékenységek eredményiről. Az I. negyedévben a TétékásNyúz 48. félévfolyamra 13 számra tett kötelezettségvállalást. 4801, 4802, 4803 számok kerültek megjelenésre az I. negyedévben. A tavaszi félév során a Demax Művek Kft. készítette a Nyúzokat 82 152 Ft/szám áron.

**PR** - A TTK HÖK-nek 2014. év I. negyedévében nem volt PR tevékenységhez kapcsolódó kiadása.

|  |  |
| --- | --- |
| *2014. II. negyedév költései* | **Költések (Ft)** |
| **Személyi kiadás** | - |
| **Iroda** | 14 759 |
| **Fejlesztések** | 316 720 |
| **Rendezvények** | - |
| **Képzések** | - |
| **Érdekképviselet** | - |
| **Nyomdaköltségek** | 1 067 976 |
| **PR** | - |
| **Összesen** | **1 399 455** |

**Negyedéves költségvetési beszámoló ELTE TTK HÖK 2014 II. negyedév**

*Kiadási tételek:*

* *ELTE EHÖK Lágymányosi Eötvös Napok*
* *HÖOK Vezetőképző részvételi díj*
* *TétékásNyúz tavasz 48. félévfolyam 4804. 4805. 4806 4807. 4808. 4809. 4810. 4811. 4812. számok*
* *Mentorhétvége - étkeztetés, szállás*
* *Önképző és bevonó tábor - étkezés, szállás*
* *Telefondíj*

**Személyi kiadás -** A TTK HÖK-nek 2014. év II. negyedévében nem volt személyi jellegű kiadása.

**Iroda -**A TTK HÖK-nek 2014. év II. negyedévében nem volt irodai kellék beszerzésű kiadása. Az II. negyedév össz. telefon díja 14 209 Ft. A TTK HÖK két Hallgatói irodájában történő munka során nélkülözhetetlenek. Az átlagos havidíj ~ 5000 Ft környékén alakul minden hónapban. Ez az összeg az elmúlt évekhez képest jóval alacsonyabb, majdnem a felére csökkent a távközlés díja.

**Fejlesztések -** A TTK HÖK-nek 2014. év II. negyedévében nem volt fejlesztési célú kiadása.

**Rendezvények –** ALágymányosi Eötvös Napok azaz a *LEN*az év legnagyobb rendezvénye. Idén a rendezvény 4 napos volt (2014.05.05.-2014.05.8.), amit több hét előkészületi munka előzött meg. Programok négy helyszínen voltak: Kis sátor, Nagy sátor, Karaoke sátor és civil falu. A programok sokszínűek voltak: szakmai beszélgetések, egyesületi előadások, sport programok és esténként zenés-táncos rendezvények, élőzenés fellépések várták az ideérkezőket. A rendezvény megszervezésére a TTK HÖK 2 092 000 Ft támogatást nyújtott.

**Képzések –** Idén is nagy hangsúlyt fektettünk az érdekképviselet erősítésére, melynek részét képezték a különböző vezető- és önképző hétvégéken való részvétel illetve azok megszervezése. Az ELTE TTK HÖK tavaszi önképző és bevonó rendezvénye 2014. április 15-e és 17-e között került megrendezésre. A rendezvény helyszínéül a dömsödi Dunaparti Faház Sor Üdülő szolgált 2014. április 15-17. között. A program elsődleges célja, a HÖK és a hallgatói érdekképviselet felől érdeklődő hallgatók számára betekintési lehetőség nyújtása a HÖK és a Természettudományi karon működő további civil szervezetek munkájába a Hallgatói Önkormányzat tisztségviselőinek előadásaiban, projektmunkák keretében. Ezen túl a Hallgatói Önkormányzat tisztségviselői és képviselői számára továbbképzés szervezése, elsősorban workshopok keretén belül. A programnak 21 fő regisztrált résztvevője volt. Idén a bevonó hétvégére 211265 Ft-ot költöttünk. A képzéseink szerves részét képzi a mentorhétvége, illetve a mentortábor. A leendő mentorok megfelelő színvonalú képzése kiemelten fontos, hiszen a mentoroknak mind szakmailag mind csapatépítés céljából felkészültnek kell lenniük. Munkájuk során ugyanis elsőéves egyetemistákkal foglalkoznak, akiknek a gólyatábor pillanatától fogva segítik az egyetemre történő beilleszkedést. A részvételi díjak nagyon alacsonyan tartásához nagymértékben hozzájárul a HÖK támogatás, amit a rendezvény kap. A mentorhétvége ára 703 672 Ft volt, (a mentortáboré pedig 235 307 Ft, ami a III. negyedéves beszámolóban található) a gyógypedagógus hallgató résztvevők díját is a TTK HÖK állta mindkét rendezvényen, tehát ez az összeg a IV. negyedévben bevételként fog szerepelni a költségvetésben.

**Érdekképviselet –** A TTK HÖK-nek 2014. év II. negyedévében nem volt érdekképviselethez kapcsolódó kiadása.

**Nyomdaköltségek -** A TéTéKás Nyúz a TTK HÖK minden szerdán 1200 példányszámban megjelenő, ingyenesen elvihető újsága, mely A/4-es méretű, színes borítóval és 20 oldal terjedelemmel. Hetilapunk egyik fő célja a hallgatók, illetve a Kar polgárai egészének hiteles és naprakész tájékoztatása. Ennek egyik fő eszköze a minden szám elején olvasható elnöki beszámoló. Ebben az olvasók értesülhetnek a kari Hallgatói Önkormányzat életének kiemelkedőbb eseményeiről, illetve külön tematikus cikkekben sport, tanulmányi illetve egyéb érdekképviseleti tevékenységek eredményiről. Az II. negyedévben a Tétékás Nyúz 48. félévfolyamra 13 számra tett kötelezettségvállalást. *4804. 4805. 4806 4807. 4808. 4809. 4810. 4811. 4812* számok kerültek megjelenésre a II. negyedévben.

**PR -** A TTK HÖK-nek 2014. év II. negyedévében nem volt PR tevékenységhez kapcsolódó kiadása.

|  |  |
| --- | --- |
| *2014. II. negyedév költései* | **Költések (Ft)** |
| **Személyi kiadás** | - |
| **Iroda** | 14 209 |
| **Fejlesztések** | - |
| **Rendezvények** | 2 092 000 |
| **Képzések** | 914 937 |
| **Érdekképviselet** | - |
| **Nyomdaköltségek** | - |
| **PR** | - |
| **Összesen** | **3 021 146** |

**Negyedéves költségvetési beszámoló ELTE TTK HÖK 2014 III. negyedév**

*Kiadási tételek:*

* *TétékásNyúz tavasz 48. félévfolyam 4813. szám; GólyaNyúz, TétékásNyúz 49. félévfolyam (kötvál.)*
* *HÖOK Vezetőképző részvételi díj, EHÖK Vezetőképző utiköltség*
* *Irodaszer, telefondíj*
* *Karszalag, pólók*
* *Gólyatáborok*
* *EFOTT 2014. megjelenés*
* *Levélfeladás*

**Személyi kiadás -** A TTK HÖK-nek 2014. év III. negyedévében nem volt személyi jellegű kiadása.

**Iroda –** A TTK HÖK-nek 2014. év III. negyedévében volt irodaszer megrendelése, mely a két iroda számára a napi rutin elvégzéséhez szükséges eszközök beszerzését jelentette. Összesen 103304 Ft értékben. A megrendelőben a legnagyobb tétel a papír jelentette, a többi eszköz a többi tisztségviselővel egyeztetve került megrendelésre. Július, augusztusi hónapokban 8762 Ft-ot költöttünk távközlésre, a szeptemberi díj összege a megkapott analitikában még nem szerepelt.

**Fejlesztések -** A TTK HÖK-nek 2014. év III. negyedévében nem volt fejlesztési célú kiadása.

**Rendezvények –** A TTK HÖK 2014. III. negyedévében **t**öbb rendezvényen való megjelenést illetve megszervezést is támogatott. 2014 júliusában az ország legnagyobb egyetemistáknak szóló fesztiválján képviseltette magát, ennek költsége fedezte a sátorhelyet, technikai igényeket, sátor infrastruktúrát, illetve a kint lévő hallgatók (segítők, előadók) kedvezményes jegyeit, mindez összesen 395210 Ft kiadást jelentett. Természetesen idén is támogattuk elsőéves hallgatóink legnagyobb volumenű gólyaprogramját, a gólyatáborokat. A TTK HÖK összesen 4 gólyatábort támogatott (BöFi, GeoBio, Kémia, GyógyMatek) így a hallgatók kedvezményes árakon tudtak részt venni a rendezvényeken, a támogatás összege 4508500 Ft.

**Képzések –** Nem csak idén, de tavaly is nagy hangsúlyt fektettünk az érdekképviselet erősítésére. Így lehet, hogy bár a III. negyedévben HÖOK vezetőképzőn nem vettünk részt, azonban a tavaly őszi vezetőképző díját most sikerült rendeznünk, így ez jelenik meg a költéseink között. Az őszi vezetőképző Siófokon került megrendezésre, ahol a TTK HÖK 4 fővel képviseltette magát, ennek költsége 120 000 Ft volt. 39372 Ft pedig az EHÖK vezetőképző utazási díja volt, ami Veszprémben került megrendezésre. Résztvevőként az I. negyedévben HÖOK vezetőképzőn vett részt több tisztségviselő (5 fő) Debrecenben 2014. április 10-13. Ez összesen 120 000 Ft volt. A mentortábor ára 235 307 Ft, a gyógypedagógus hallgató résztvevők díját is a TTK HÖK állta mindkét rendezvényen (Mentorhétvége, Mentortábor), tehát ez az összeg a IV. negyedévben bevételként fog szerepelni a költségvetésben.

**Érdekképviselet -** A TTK HÖK érdekképviseleti munkájához tartozott a frissen felvett hallgatók tájékoztatása a hallgatói érdekképviselet munkájáról az Egyetemen. Ennek formája levélben történő köszöntés volt az ELTE TTK HÖK részéről, valamint szakkollégiumi tájékoztatást illetve gólyatábori információkkal szolgáltunk szakspecifikusan! Igyekeztünk minden első éves hallgatót köszönteni határon innen és túl. Sajnos a tavalyi évben elmaradt ez a hagyománynak számító gesztus, amit az idei évvel kívántunk újraéleszteni. Ennek összköltsége 96994 Ft volt.

**Nyomdaköltségek -** A TéTéKás Nyúz a TTK HÖK minden szerdán 1200 példányszámban megjelenő, ingyenesen elvihető újsága, mely A/4-es méretű, színes borítóval és 20 oldal terjedelemmel. Hetilapunk egyik fő célja a hallgatók, illetve a Kar polgárai egészének hiteles és naprakész tájékoztatása. Ennek egyik fő eszköze a minden szám elején olvasható elnöki beszámoló. Ebben az olvasók értesülhetnek a kari Hallgatói Önkormányzat életének kiemelkedőbb eseményeiről, illetve külön tematikus cikkekben sport, tanulmányi illetve egyéb érdekképviseleti tevékenységek eredményiről. Az III. negyedévben a Tétékás Nyúz 48. félévfolyamra 13 számra tett kötelezettségvállalást. *4813.-as* szám került megjelenésre az III. negyedévben. Az első éves hallgatók tájékoztatásának érdekében idén is megjelenésre került a GyólyaNyúz 1100 példányszámban, melynek összege 68030 Ft. Valamint az őszi 49. félévfolyam számára megrendeltünk 6 számot, idei reform hogy az online megjelenés miatt már csak 1000 db-os példányszámban, ennek a költsége 465000 Ft.

**PR -** A TTK HÖK-nek 2014. év III. negyedévében volt PR kiadása. A rendezvényekhez köthető kiadás volt karszalagok rendelése 48768 Ft értékben, illetve az első éves hallgatók számára gólya pólók készíttetése, itt szintén álltuk a gyógypedagógus hallgatók pólóit, így ez az összeg szintén a IV. negyedévben kerül bevételezésre a költségvetésben, keretátadás révén, amely a BGGyK HÖK és a TTK HÖK között. A rendezvényekhez szükséges pólókat sújtotta az 52%-os reprezentációs, így ezek összköltsége magasabb volt az előre tervezettnél: 1386586 Ft.

|  |  |
| --- | --- |
| *2014. III. negyedév költései* | **Költések (Ft)** |
| **Személyi kiadás** | - |
| **Iroda** | 112 066 |
| **Fejlesztések** | - |
| **Rendezvények** | 4 903 710 |
| **Képzések** | 514 679 |
| **Érdekképviselet** | 96 994 |
| **Nyomdaköltségek** | 533 030 |
| **PR** | 1 435 354 |
| **Összesen** | **7 595 833** |

1. A pályázat..így visszaolvasva nem volt túl hosszú és tartalmas, pedig akkor annak gondoltam. Egy olyan ember után átvenni ezt a tisztséget, aki már volt elnök és ezután az EHÖK gazdasági alelnöke lett, igazán félelmetesnek tűnt☺. Főleg úgy, hogy nagyon sok dologgal nem voltam tisztában. Sok minden megvalósíthatatlan volt az elmúlt időszakban, sok mindent másként gondoltam és még több mindent másként csinálnék, ezekre a dolgokra felhívtam az utódjelöltek figyelmét is! Remélem a rendezvényszervezés a jövő évre tisztázódni fog és lehetnek majd valóban saját kis-és nagyrendezvényeink. Azt is remélem, hogy a 2013. májusa óta készülő forrásallokáció is elkészül végre, az sok problémát megoldana. Fontos lenne továbbá megőrizni az átláthatóságot, folyamatosan fejleszteni a weboldalt, ebben sajnos nekem nem sok köszönhető…Illetve a selejtezés is sürgető volna. A harmadik dolog pedig a saját utalványozási jogkör visszaszerzése. A felsorolt dolgok hiányában nincs teljesen autonóm és átlátható gazdálkodás. Szerencsére semmiféle visszaélés nem történt, de a mostani ügymenetek rendkívül bürokratikusak és átláthatatlanok, túl sok időt vesznek igénybe nagyon egyszerű feladatok is. Nagyon oda kell figyelni a kommunikációra és a kapcsolattartásra a szükséges személyekkel (a mindenkori EHÖK gazdasági alelnök, irodavezető, ügyviteli asszisztens). Valamint a szinte naponta változó jogszabályi környezet sem ad biztos talajt a gazdálkodásnak. Lássuk csak a még ki nem nevezett Kancellárt.

Bár a pályázatomat annak idején ezzel a témakörrel kezdtem, most szeretnék ezzel elköszönni. A motiváció, az egyik legfontosabb dolog. Ennek elvesztésével nincs értelme folytatni a munkát és talán az okozhatja a rendszer vesztét, ha túl sok motiválatlan ember van egy csapatban. Kellenek a lelkes, újító szellemű tettre kész fiatalok. Kollégiumi biztosként az motivált minél több embert ismerjek meg, minél többen ismerjenek engem meg. Rengeteg tapasztalattal lettem gazdagabb, valóban sok embert ismertem meg, olyan kapcsolatokat kötöttem ennek köszönhetően emberekkel, amelyekért nagyon hálás vagyok. Úgy gondoltam gazdasági elnökhelyettesként már érdemben is hozzátudok majd szólni dolgokhoz, kvázi a tűzközelben szerettem volna lenni. Úgy érzem ez félig-meddig sikerült is, élveztem, hogy az elnök munkáját segíthetem, hogy olyan dolgokat tudtam, amit mások nem nagyon, szerettem szervezkedni is, de amit a legjobban szerettem az eltűnt, nem nagyon érkeztek hozzám hallgatói megkeresések, már nem voltam se képviselő, se mentor…így maradt a paperwork és a konspi…☺. Ezek is jó dolgok, de kevésbé motiváltak, de remélem hozzá tudtam járulni az elnök, a választmány, a küldöttgyűlés, a hallgatók tehát a TTK HÖK működéséhez. Köszönöm mindenkinek azt az egy évet, amit képviselőkét, azt a 485? napot amit gazdasági elnökhelyettesként, azt a 26 hónapot, amit tisztségviselőként eltölthettem itt. Fanni szavaival élve úgy is csak egy szobával arrébb leszek, ott megtalál akinek kellek!

Köszönöm, hogy végigolvastad az éves beszámolómat! Ha kérdésed van, írj bátran a [gazdeh@ttkhok.elte.hu](mailto:gazdeh@ttkhok.elte.hu) címre!

Budapest, 2014. november 01. Csutka Boglárka

Gazdasági elnökhelyettes

ELTE TTK HÖK